هیندیستانین کونترولونداکی جاموو کشمیر بؤلگه‌سینده چیخان چاتیشمادا 6 پارتیزان اؤلدو.
هیندیستان اوردوسوندان سرهنگ راجش کالیا، بو سحر جامو و کشمیره کئچن پارتیزان‌لارلا امنیت گوجلری آراسیندا چاتیشما چیخدیغینی بیلدیریب.
چاتیشمادا 6 پارتیزانین اؤلدورولدوگونو آچیقلایان کالیا، عسگرلرین، موناقیشه‌نین چیخدیغی کران بؤلگه‌سینده عملیات‌لارینی داوام ائتدیردیگی قئید اولونوب.
پاکیستان ایسه مسئله ایله باغلی هله کی، آچیقلاما وئرمه‌دی.
اینگیلتره1947ده هیندیستان‌دان چکیلرکن کرال‌لیقلا ایداره ائدیلن کشمیری، هیندیستان و پاکیستان ایله بیرلشمه مسئله‌سینده سربست بوراخدی. کراللیق‌لار عمویتله کیم‌لیک قورولوش‌لارینا اویغون سئچیم‌لر کئچیریب آنجاق جامو وکشمیر شاهزاده، اها‌لی‌نین یوزده 90ی موسلمان اولان بؤلگه‌نین اوکتوبر 1947ده هیندیستان ایله بیرلشمه‌سینه قرار وئردی.
موسلمان کشمیر خالقی، هیندیستان ایله بیرلشمه‌یه قارشی چیخدی. پاکیستان و هیندیستانین بؤلگه‌یه عسگر گؤندرمه‌سی‌نین آردین‌دان ایکی اؤلکه آراسین‌داکی ایلک ساواش 1947ده کشمیر اوزون‌دن باش وئردی.
بیرلشمیش میللت‌لر امنیت کونسئیی 1948دن اعتباراً آلدیغی قرارلارلا کشمیرین عسگردن چکیندیریلمه‌سینی و بؤلگه‌ده رفراندوم کئچیریلمه‌سینی نظرده توتوب.
هیندیستان، پاکیستان نظارتین‌دکی کشمیری ده اؤز تورپاغی اعلان ائتدی. پاکیستان ایسه کشمیرلی اؤز مقددراتینی تعیین حاقی اولدوغونو، بیرلشمیش میللت‌لر امنیت کونسئیی قرارلاریندا نظرده توتولان خالق سس وئرمه‌سی‌نین کئچیریلمه‌سینی ساووندو.
کشمیرین حاضیردا اوزده 45ی هیندیستانین، اوزده 35ی پاکیستانین و اوزده 20سی ده چین‌ین کونترولوندا اولور.
پاکیستان کشمیرین خصوصی ایستاتوسلا ایداره ائتدیگی بؤلومونو"آزاد کشمیر"، هیندیستان رهبرلیگنیندکی بؤلومو ایسه "ایشغال آلتین‌داکی کشمیر" شکلینده آدلاندیریر. هیندیستاندا "جامو و کشمیر" آدلان‌دیریلان بؤلگه، اؤلکه‌ده موسلمان‌لارین اکثریتده اولدوغو یگانه ایالت وضعیتینده اولور.
